b"\n_START_ARTICLE_\nAleksander Markovi\xc4\x8d Poljakov\n_START_SECTION_\n\xc5\xbdivljenje in delo\n_START_PARAGRAPH_\n\xc4\x8clanek Spontani zlom simetrije mo\xc4\x8dne interakcije in odsotnost brezmasnih delcev, ki ga je napisal skupaj z Migdalom zgodaj leta 1964 preden je iz\xc5\xa1el znani Higgsov \xc4\x8dlanek. Oba mlada znanstvenika sta dejansko odkrila Higgsov mehanizem, ki ga je leta 1971 't Hooft imenoval po Higgsu. Njun \xc4\x8dlanek je bil objavljen \xc5\xa1ele leta 1966 v reviji Journal of Experimental and Theoretical Physics. \xc4\x8clanka tudi nista mogla druga\xc4\x8de predstaviti na nobenem seminarju._NEWLINE_Raziskuje v kvantni teoriji polja, kjer je raziskoval monopol 't Hooft-Poljakova v neabelovski umeritveni teoriji, neodvisno od 't Hoofta kot posebno vrsto topolo\xc5\xa1kega solitona, podobnega magnetnemu monopolu brez singularnosti. Njegov \xc4\x8dlanek Neskon\xc4\x8dna konformna simetrija v dvorazse\xc5\xbeni teoriji kvantnega polja (Infinite conformal symmetry in two-dimensional quantum field theory) iz leta 1984, ki ga je napisal skupaj z Belavinom in Zamolod\xc4\x8dikovom, je postal klasika teoreti\xc4\x8dne fizike._NEWLINE_Njegova formulacija teorije strun s kovariantnim Feynmanovim integralom je imela globok in dolgotrajen vpliv na pojmovno in matemati\xc4\x8dno razumevanje teorije. Pomembno je prispeval k pojmovnemu okvirju renormalizacije neodvisno od z Nobelovo nagrado leta 1982 nagrajenim delom Wilsona. Oblikoval je prve zamisli v dualnosti umeritvenih in strunskih teorij veliko pred nastankom korespondence AdS/CFT z D-branami. Pomembne so tudi njegove pronicljive domneve, ki so jih leta kasneje obravnavali drugi raziskovalci, o integrabilnosti umeritvenih in strunskih teorij ter zamisli o turbulenci._NEWLINE_Poljakov je sodeloval z Gribovom, enim od glavnih pobudnikov znane leningrajske fizikalne \xc5\xa1ole._NEWLINE_Od leta 1984 je dopisni \xc4\x8dlan Ruske akademije znanosti (RAN) in od leta 2005 Ameri\xc5\xa1ke nacionalne akademije znanosti (NAS).\n_START_SECTION_\nNagrade\n_START_PARAGRAPH_\nPoljakov je leta 1986 prejel Diracovo medaljo in Heinemanovo nagrado za matemati\xc4\x8dno fiziko, leta 1994 Lorentzovo medaljo, leta 1996 medaljo Oskarja Kleina in leta 2004 skupaj z Andrejevim Pomeran\xc4\x8dukovo nagrado za teoreti\xc4\x8dno fiziko."